Краљица Јакинта/30
СЕДАМНАЈЕСТИ ПРИЗОР
(Удобић са Владимиром, Ђорђем и другима дођу.)

УДОБИЋ:
Доносим ти победу, жупане!
Краљева је војска разбијена.
ВУКАН:
А ја круну дајем ти, војводо,
Краљ Доброслав мени је предаде.
УДОБИЋ:
Круну дајем младом Владимиру 
И ево му први се поклањам.
(Клекне пред њега.)
Живио краљ Владимир!
СВИ:
Живио краљ Владимир!
ЂОРЂЕ (Вукану):
Зар се тако реч држи, жупане?
КРАЉ ДОБРОСЛАВ:
А јеси л’ ти твоју мени држ’о?
ВУКАН:
Сад је сам бог круну дијелио!
УДОБИЋ:
А сад хајд’мо краља крунисати.
(Сви оду осим Ђорђа и неколико њвгових.) . 
ЂОРЂЕ (за њима):
Ид’те, ид’те , ал’ незаборав'те 
Да још живи краљица Јакинта!
ЈЕДАН ВОЈВОДА (дође):
Долази нам војска краљичина.

Краљица Јакинта